NWR วิ่งเฉียด 5% นิวไฮรอบ 5 เดือน โบรกฯแนะเป้า 1.30 บ. พร้อมปรับประมาณการเพิ่ม
NWR วิ่งเฉียด 5% นิวไฮรอบ 5 เดือน โบรกฯแนะเป้า 1.30 บ. พร้อมปรับประมาณการเพิ่ม ล่าสุด ณ เวลา 16.05 น. อยู่ที่ 0.86 บาท บวก 0.04 บาท หรือ 4.88% สูงสุดที่ 0.87 บาท ต่ำสุดที่ 0.82 บาท ด้วยมูลค่าซื้อขาย 49.97 ล้านบาท
12 มี.ค. 2562

ผู้สื่อข่าวรายงานว่า ราคาหุ้น บริษัทเนาวรัตน์พัฒนาการ จำกัด (มหาชน) หรือ NWR ล่าสุด ณ เวลา 16.05 น. อยู่ที่ 0.86 บาท บวก 0.04 บาท หรือ 4.88% สูงสุดที่ 0.87 บาท ต่ำสุดที่ 0.82 บาท ด้วยมูลค่าซื้อขาย 49.97 ล้านบาท

ทั้งนี้ ราคาหุ้น NWR ปรับตัวขึ้นสูงสุดในรอบ 5 เดือน นับตั้งแต่ราคาหุ้นอยู่ที่ระดับ 16.05 บาท เมื่อวันที่ 17 ต.ค.2561
ด้าน บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” NWR ราคาเป้าหมาย 1.30 บาท/หุ้น โดย NWR งานในมือสูง 1.5 หมื่นล้านบาท ปีนี้ตั้งเป้าหมายจะได้งานใหม่ 1.8 หมื่นล้านบาท รวมเป็นงานที่สูงถึง 3.3 หมื่นล้านบาท ทำให้ผู้บริหารตั้งเป้าหมายรายได้ก่อสร้างจะสูงถึง 14,000 ล้านบาท เมื่อรวมกับรายได้อื่นๆ จะรวมเป็นรายได้ 17,650 ล้านบาท เติบโตถึง 77%
ดังนั้นจึงปรับประมาณการเพิ่มขึ้น แต่ประมาณการยังอนุรักษ์นิยม ประเมินรายได้ 12,050 ล้านบาท โต 21% และ มีกำไรปกติเท่ากับ 170 ล้านบาท โต 57% เมื่อเทียบจากปีก่อน (ส่วนกำไรสุทธิลดลง 59% จากปีก่อนมีรายการพิเศษ) ราคาหุ้นปัจจุบันซื้อขายต่ำกว่ามูลค่าตามบัญชีต่อหุ้นปี 2561 เท่ากับ 1.5 บาท  จ่ายปันผลกำไรปี 2561 เท่ากับ 0.04 บาท คิดเป็นอัตราเงินปันผลตอบแทน 4.9%